钦定古今图书集成/明伦汇编/家范典/第046卷 > 春秋四传 > 《考仲子宫》
## 钦定古今图书集成/明伦汇编/家范典/第046卷 > 春秋四传 > 《考仲子宫》

《春秋》隐公五年：“秋九月，考仲子之宫。”

《公羊传》：“考宫者何？考犹入室也，始祭仲子也。桓未君，
则曷为祭仲子？隐为桓立，故为桓祭其母也。然则何
言尔？成公意也。”

《穀梁传》：“考者何也？考者成之也，成之为夫人也。礼，庶
子为君，为其母筑宫，使公子主其祭也。于子祭，于孙
止。仲子者，惠公之母隐孙而修之，非礼也。”

《胡传》：“考者，始成而祀也。其称仲子者，惠公欲以爱妾
为夫人，隐公欲以庶弟为嫡子，圣人以为诸侯不再
娶，于礼无二适。孟子入惠公之庙，仲子无祭享之所，
为别立宫以祀之，非礼也。故因其来赗而正名之曰
仲子之赗，因其考宫而正名之曰‘仲子之宫。而夫人
众妾之分定矣，隐公摄让之实辨矣，桓公篡弑之罪’”
昭矣。“存则以氏系姓，以姓系号，殁则以谥系号。”以姓
系谥者，夫人也。存不称号，殁不称谥，单举姓字者，妾
也。凡宫庙非志灾失礼，则不书。

〈大全〉杜氏曰：“诸侯无二嫡。惠公欲以仲子为夫人。隐公成父之志，为别立宫也。”汪氏曰：“桓母非夫人，则隐、桓皆庶子。隐长当立，非摄也。隐欲与桓，乃让

之也。汪氏曰：“《穀梁》云：‘庶母筑宫，而君终则废’。《礼》曰‘妾母不世祭’，乃庶子为君之礼也。《戴记》称‘妾祔于妾祖姑’，乃公子之为大夫士者之礼也。若庶子未为君，而祭其妾母，则固无其礼也。《礼》称：‘女君死，则妾为女君之党服’。摄女君，则不为先女君之党服，所以防嫡妾之乱也。孟子卒，则声子摄小君矣。仲子，先君之妾耳” ，安可为之立宫乎？隐公立宫，以祭庶弟之母，遂启后世追尊妾母，皆援《春秋》“考宫” 之义，圣人特书，以著失礼之始。厥后成风、敬嬴、定姒、齐归，皆以妾母祔庙而不书矣。